কিটি বেকার

**কিটি বেকার** (**জন্ম স্যালি ক্যাথরিন কার্ডওয়েল**,  ২১ আগস্ট, ১৯১২ – ২ জুন, ২০১৪) ছিলেন একজন আমেরিকান গণিত শিক্ষক, শিল্পী ও তাঁতি, এবং থিয়েটার সম্পর্কিত বইয়ের লেখক।

## প্রাথমিক জীবন এবং শিক্ষা
স্যালি ক্যাথরিন কার্ডওয়েল ১৯১২ সালের ২১শে আগস্ট ভার্জিনিয়ার লিঞ্চবার্গে জন্মগ্রহণ করেন। তাঁর প্রাথমিক আগ্রহের বিষয় ছিল গণিত এবং শিল্প উভয়ই। তিনি উচ্চ বিদ্যালয়ের ছাত্রী হিসেবে লিঞ্চবার্গের ই সি গ্লাস হাই স্কুলে একটি শিল্প প্রতিযোগিতা জিতেছিলেন। গণিত এবং শিল্প উভয় ক্ষেত্রেই র‍্যাণ্ডলফ-ম্যাকন ওম্যান'স কলেজের খ্যাতির কারণে তিনি এখানে ভর্তি হন। তিনি ১৯৩৪ সালে স্নাতক ডিগ্রি অর্জন করেন এবং কাম লডে হন। তিনি গণিত এবং জার্মান ভাষায় উভয় বিষয়ে তাঁর পড়াশোনায় বিশেষজ্ঞ ছিলেন।

তিনি কলাম্বিয়া বিশ্ববিদ্যালয়, সিরাকিউজ বিশ্ববিদ্যালয় এবং শিকাগো বিশ্ববিদ্যালয়ে স্নাতকোত্তর অধ্যয়নের জন্য গৃহীত হন। তিনি শিকাগোকে বেছে নেন কারণ এটি শিকাগো আর্ট ইনস্টিটিউটের কাছাকাছি অবস্থিত ছিল। তিনি ১৯৩৫ সালে শিকাগো বিশ্ববিদ্যালয় থেকে স্নাতকোত্তর ডিগ্রি অর্জন করেন।

## কর্মজীবন এবং পরবর্তী জীবন
ক্যাথরিন কার্ডওয়েল বেইলর বিশ্ববিদ্যালয়ে একজন প্রশিক্ষক হন। ১৯৩৬ সালে থিয়েটার অধ্যাপক পল বেকারের সাথে তাঁর পরিচয় হয় এবং তাঁরা বিয়ে করেন। তাঁদের তিনটি সন্তান হয়। বেইলরে এসে, তিনি বেইলর চিলড্রেন'স থিয়েটারের সহ-প্রতিষ্ঠাতা হন।  ১৯৬৩ সালে, তাঁর স্বামীর *[[লং ডে'স জার্নি ইনটু নাইট|লং ডে'স জার্নি ইনটু নাইটের]]* একটি প্রযোজনা বিশ্ববিদ্যালয় প্রশাসন কর্তৃক সেন্সর করার পর, তাঁরা বেইলর ছেড়ে সান আন্তোনিওর কাছে টেক্সাসের গঞ্জালেসে চলে যান, তাঁদের সাথে অন্যান্য অনেক বেইলর থিয়েটার অনুষদও চলে গিয়েছিলেন। টেক্সাসে, ক্যাথরিন কার্ডওয়েল বেকার ট্রিনিটি বিশ্ববিদ্যালয় এবং সান আন্তোনিও কলেজে গণিত পড়াতেন।

বেইলর এবং ট্রিনিটিতে থাকাকালীন, কিটি বেকার (ক্যাথরিন) শিল্পকলা অধ্যয়ন করেছিলেন। তিনি তাঁর বেইলরের সময়কাল থেকে "এডমণ্ড কিনজিঞ্জার, অস্টিন কিলিয়ান, ব্রুস ডিন, গে উইলসন টার্নার ও " এবং ট্রিনিটি থেকে "রবার্ট টিম্যান ও জিম স্টোকার"কে তাঁর অনুপ্রেরণা হিসেবে উল্লেখ করেছেন। তিনি ১৯৭৬ সালে অবসর গ্রহণ করেন, এবং বয়নশিল্পে আরও বেশি কাজ শুরু করেন, তিনি হাগার সেলমিনস এবং মার্গারেট ডেমস্টারের সাথে কাজ করেন এবং একটি স্থানীয় উচ্চ বিদ্যালয়ে শিল্প শিক্ষা দেন। তিনি গঞ্জালেসে একটি শিশু কার্যকলাপ কেন্দ্রও প্রতিষ্ঠা করেন।

তিনি ২০১৪ সালের ২রা জুন তাঁর বাড়িতে কনজেস্টিভ হার্ট ফেলিওর হয়ে (একটি দীর্ঘস্থায়ী, ক্রমবর্ধমান অবস্থা, যেখানে হৃদপিণ্ড কার্যকরভাবে রক্ত ​​পাম্প করতে পারে না, যার ফলে ফুসফুস, পা এবং পেটে তরল জমা হয়) মারা যান। তাঁর এক মেয়ে, রবিন ফ্ল্যাট, ডালাস চিলড্রেন'স থিয়েটার প্রতিষ্ঠা করেন এবং এর নির্বাহী শৈল্পিক পরিচালক হন; তাঁর নাতনি, ক্রিস্টি কার্ডওয়েল, একজন স্কুল থিয়েটার শিক্ষিকা হন।

## বই
জের্নাইন ওয়াগনারের সাথে, কিটি *এ প্লেস ফর আইডিয়াজ: আওয়ার থিয়েটার* (ট্রিনিটি ইউনিভার্সিটির প্রিন্সিপিয়া প্রেস, ১৯৬৫) রচনা করেন। তাঁর স্বামীর সাথে, তিনি *মেকিং সেন্স উইথ দ্য ফাইভ সেন্সেস রচনার* সহ-সম্পাদনা করেন।

## তথ্যসূত্র




## বহিঃসংযোগ
* পল বেকার এবং কিটি বেকার পেপারস, দ্য উইটলিফ কালেকশনস, টেক্সাস স্টেট ইউনিভার্সিটি লাইব্রেরি
* পল বেকার এবং কিটি বেকারের মৌখিক স্মৃতিকথা, সাক্ষাৎকার গ্রহণ করেছেন ২৫ জুলাই, ১৯৯০, ডেভিড স্ট্রিকলিন, বেইলর বিশ্ববিদ্যালয়

বিষয়শ্রেণী:২০শ শতাব্দীর মার্কিন শিক্ষাবিদ
বিষয়শ্রেণী:১৯১২-এ জন্ম
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন নারী গণিতবিদ
বিষয়শ্রেণী:মার্কিন শতবর্ষী নারী
বিষয়শ্রেণী:২০১৪-এ মৃত্যু